รัฐบาลไทย-ข่าวทำเนียบรัฐบาล-กระทรวงมหาดไทย ยืนยันเดินหน้าเสริมสร้างคุณธรรม จริยธรรม บุคลากรในสังกัด ป้องกันปัญหาการทุจริตและประพฤติมิชอบในส่วนราชการ ตามแผนงาน “มหาดไทยใสสะอาด”
วันศุกร์ที่ 2 กุมภาพันธ์ 2561
กระทรวงมหาดไทย ยืนยันเดินหน้าเสริมสร้างคุณธรรม จริยธรรม บุคลากรในสังกัด ป้องกันปัญหาการทุจริตและประพฤติมิชอบในส่วนราชการ ตามแผนงาน “มหาดไทยใสสะอาด”
กระทรวงมหาดไทย ยืนยันเดินหน้าเสริมสร้างคุณธรรม จริยธรรม บุคลากรในสังกัดป้องกันปัญหาการทุจริตและประพฤติมิชอบในส่วนราชการ ตามแผนงาน “มหาดไทยใสสะอาด” ย้ําข้าราชการมหาดไทย ต้องรักษาคุณธรรม จริยธรรม และต่อต้านทุจริตทุกรูปแบบ
วันนี้ (2 ก.พ. 61)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าการทุจริตคอร์รัปชันถือเป็นอุสรรคที่สําคัญต่อการพัฒนาประเทศทั้งด้านการเมือง เศรษฐกิจและสังคม ซึ่งรัฐบาลได้ตระหนักถึงความสําคัญของปัญหาการทุจริตคอร์รัปชันดังกล่าว และกําหนดให้การป้องกันปราบปรามการทุจริตและประพฤติมิชอบเป็นนโยบายสําคัญและถือเป็นวาระแห่งชาติที่ทุกส่วนราชการจะต้องนําไปปฏิบัติให้บังเกิดผลที่เป็นรูปธรรม
กระทรวงมหาดไทยได้ตระหนักและเห็นความสําคัญในเรื่องดังกล่าว โดยรัฐมนตรีว่าการกระทรวงมหาดไทย พลเอก อนุพงษ์ เผ่าจินดา ได้กําหนดพันธกิจ“มหาดไทยใสสะอาด”เป็นกรอบและแนวทางการดําเนินการ และกระทรวงมหาดไทยได้แปลงพันธกิจสู่การปฏิบัติเป็น 3 ภารกิจหลัก ประกอบด้วย 1) การส่งเสริมการบริหารกิจการบ้านเมืองที่ดีตามหลักธรรมาภิบาลในเชิงปฏิบัติ 2) การป้องกันปราบปรามการทุจริตอย่างเข้มข้น และ 3) การสนับสนุนให้มี“จังหวัดใสสะอาด อําเภอใสสะอาด และองค์กรปกครองส่วนท้องถิ่นใสสะอาด”ทั่วประเทศ รวมทั้งมีมาตรการสําคัญในการดําเนินงาน ได้แก่ มาตรการด้านการมีระบบการป้องกันการทุจริตในการจัดซื้อจัดจ้าง และมาตรการด้านความเปิดเผยการมีระบบตรวจสอบภายในองค์กรและการมีส่วนร่วม เพื่อให้เป็นไปตามนโยบายรัฐบาล
สําหรับผลการดําเนินงานที่ผ่านมาด้านการเสริมสร้างคุณธรรม จริยธรรม และการป้องกันปราบปรามการทุจริตและประพฤติมิชอบกระทรวงมหาดไทยได้ดําเนินการผ่านกลไกคณะกรรมการจริยธรรมประจําหน่วยงานทั้งส่วนราชการระดับกรม/รัฐวิสาหกิจ และจังหวัด รวมทั้งมีคณะอนุกรรมการบริหารยุทธศาสตร์ชาติว่าด้วยการป้องกันและปราบปรามการทุจริตของกระทรวง ซึ่งมีปลัดกระทรวงมหาดไทย เป็นประธาน และคณะอนุกรรมการการดําเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัด มีผู้ว่าราชการจังหวัด เป็นประธาน เพื่อร่วมกันขับเคลื่อนการดําเนินงานให้บรรลุตามเป้าหมาย รวมทั้งได้ให้ความสําคัญกับการสร้างจิตสํานึกด้านคุณธรรม จริยธรรม และความโปร่งใสในการทํางานแก่บุคลากรมาอย่างต่อเนื่องทั้งการอบรมสัมมนา และการสร้างเครือข่าย เพื่อให้การปฏิบัติราชการเกิดประโยชน์สูงสุดกับพี่น้องประชาชนด้านการป้องกันปราบปรามการทุจริตฯกระทรวงมหาดไทยได้ประกาศเจตจํานงนโยบายคุณธรรมและความโปร่งใส เพื่อเป็นมาตรฐานแนวทางปฏิบัติ และค่านิยมสําหรับข้าราชการและบุคลากรขององค์กร รวมทั้งได้ขอความร่วมมือจาก3 องค์กรตรวจสอบป้องกันการทุจริต ได้แก่ สํานักงานการตรวจเงินแผ่นดิน สํานักงาน ป.ป.ช. และสํานักงาน ป.ป.ท. เพื่อร่วมติดตามตรวจสอบ และสังเกตการณ์โครงการของจังหวัดและกลุ่มจังหวัด เพื่อลดความเสี่ยงในการทุจริต ลดปัญหาการร้องเรียนในพื้นที่ และการดําเนินงานมีประสิทธิภาพมากยิ่งขึ้น นอกจากนี้ยังได้ประกาศยกย่องข้าราชการที่มีคุณงามความดีเพื่อสร้างขวัญกําลังใจ และเป็นต้นแบบการปฏิบัติงานที่ดี เพื่อกระตุ้นให้ข้าราชการและผู้ที่เกี่ยวข้องได้ยึดเป็นแนวทางในการปฏิบัติงาน
รองปลัดกระทรวงมหาดไทย กล่าวเพิ่มเติมว่าสําหรับแนวทางการดําเนินงานในระยะต่อไป ได้เน้นย้ําให้ทุกส่วนราชการในสังกัดให้ความสําคัญกับการเสริมสร้างคุณธรรม จริยธรรม และการป้องกันปราบปรามการทุจริตและประพฤติมิชอบอย่างต่อเนื่อง พร้อมทั้งขับเคลื่อนพันธกิจ“มหาดไทยใสสะอาด”ตาม 3 ภารกิจหลักให้บรรลุตามกรอบดําเนินงาน และเพื่อสร้างความเชื่อมั่นให้กับทุกภาคส่วน ได้ใช้กลไกหน่วยงานตรวจสอบความโปร่งใส และหน่วยตรวจสอบภายในของหน่วยงานตรวจสอบความโปร่งใสของการดําเนินงานโครงการต่างๆ พร้อมทั้งส่งเสริมให้บุคลากรมีความรู้ความเข้าใจ และตระหนักรู้เรื่องผลประโยชน์ทับซ้อน เพื่อลดความเสี่ยงการทุจริตคอรัปชั่น นอกจากนี้ยังได้จัดทําคู่มือแนวทางมาตรฐานจริยธรรมฯ เพื่อใช้เป็นแนวทางการปฏิบัติ รวมทั้งพัฒนาระบบฐานข้อมูลการร้องเรียนการทุจริตกระทรวงมหาดไทย เพื่อให้ทุกภาคส่วนได้มีส่วนร่วมกับการป้องกันและปราบปรามการทุจริตในส่วนราชการ และเป็นไปตามหลักการบริหารกิจการบ้านเมืองที่ดี ทั้งนี้ขอย้ําว่าการป้องกันปราบปรามการทุจริต ความโปร่งใส และหลักธรรมาภิบาลเป็นพื้นฐานสําคัญในการทํางานของข้าราชการกระทรวงมหาดไทย และถือเป็นวาระเน้นหนักของกระทรวงที่จะต้องดําเนินการให้บรรลุวัตถุประสงค์ให้ได้.
ครั้งที่ 16/2561
กองสารนิเทศ สํานักงานปลัดกระทรวงมหาดไทย
โทร 0-22224131-2